da da da da da en id da da da da en en da da nl da da da da da da da da da da nl da da nl da da nl da da nl da da da da da da da da es en da nb en en da da de da de da da fr da da de da en en en de ro da de da en da da de da ca nl de
Toms Gruppens Fond er ny hovedpartner i Red Barnet
Som ny samarbejdspartner i Red Barnet er Toms Gruppens Fond med til at skabe positive forandringer for børn, der lever i fattigdom og er marginaliserede.
I Danmark lever op mod 60.000 børn i fattigdom. Mange børn er ikke i nærheden af det, som andre børn tager for givet. Det kan være alt fra at deltage i børnefødselsdage, komme på sommerferie eller få madpakke med i skole sidst på måneden. Børnene kan føle sig anderledes og udenfor de fællesskaber, som de møder til daglig.
Som hovedpartner over de næste to år skal Toms Gruppens Fond være med til hjælpe netop disse børn.
– Vi er meget glade over støtten fra Toms Gruppens Fond. Med de ekstra midler kan vi arbejde mere for at sikre, at børn, der f.eks. vokser op i fattigdom, får hjælp til at komme ind i trygge fællesskaber, og bliver en del af et aktivt fritidsliv. At være hovedpartner gør en positiv forskel for vores arbejde med børn i udsatte positioner, men det er også vores erfaring, at det gør en positiv forskel for ens brand og for ens medarbejdere, siger Henrik Reichel Bartholdy, Head of Corporate Partnerships hos Red Barnet.
Børn kommer ind i positive fællesskaber
Toms Gruppens Fond er blandt andet med til at styrke Red Barnets frivillige indsats i Danmark. Red Barnet har omkring 2.000 engagerede frivillige spredt ud over hele landet, der skaber oplevelser for børn, der har det svært - fra juleklip til sommerlejre. Børnene får nye venner, bliver støttet til at deltage i fritidsaktiviteter og bliver dermed en del af positive fællesskaber. Det styrker deres selvtillid og selvværd.
– Børn har altid haft en særlig plads i hjertet hos Toms, siger Marianne Philip, formand for Toms Gruppens Fond.
– Vi har blandt andet i mere end 15 år støttet arbejdet for at beskytte kakaofarmernes børn i Afrika, gennem skolegang, uddannelse i børns rettigheder og trivsel. Vi har set, hvordan denne indsats er med til at skabe en tryg opvækst og bedre livsvilkår for børnene. Nu kan vi med støtten fra Toms Gruppens Fond også bidrage til positive forandringer for børn, der for eksempel lever i fattigdom her i Danmark. Det er et samarbejde, vi glæder vi os meget til at deltage i.
Aftalen løber foreløbig to år og indebærer blandt andet en årlig donation på 500.000 kr.
DEBAT: Antallet af børn uden skolegang vokser, men Danmarks bistand er blevet lavere siden 2020
Der er sket en tredobling af børn og unge i kriseområder, som slet ikke eller i begrænset omfang har adgang til uddannelse. Trods flere kriser er den danske bistand lavere end gennemsnittet i perioden 2017-2020. Red Barnet opfordrer derfor regeringen til at øge den økonomiske støtte.
DEBAT: De fattigste børnefamilier taber mest, når inflationen stiger
Mange børnefamilier lider under den højeste inflation i 40 år. Regeringens løsning er inflationshjælp. Det er ikke nok. Vi skal løfte de fattigste familier og lave en handleplan mod børnefattigdom.
DEBAT: Vi har igen fejlet i Somalia – og nu sulter børn ihjel
Det er en politisk falliterklæring, at vi nu igen står over for en hungersnød i Somalia. Det internationale samfund er blevet advaret adskillige gange i løbet af de seneste års omfattende tørke på Afrikas Horn. Man har vidst, hvad der skulle gøres for at forhindre en sultkatastrofe, men alligevel har man siddet på hænderne, og det koster nu børn livet. Hver eneste dag.
DEBAT: Verdens ledere har et hamrende alvorligt udestående, når de mødes i New York
Situationen i Afrikas Horn er alvorlig – millioner sulter, og tørke afskærer børn og unge fra at komme i skole. Udviklingen risikerer at blive meget værre, hvis ikke verdens ledere vågner op og hurtigst muligt vedtager de nødvendige klima- og bistandspolitikker.
Støt fast og gør en verden til forskel!